A Szolgálati és Alkalmazotti Találmány Bejelentési Formanyomtatványon beérkezett anyagokat az Innovációs Iroda formailag megvizsgálja, ha mindent rendben talál, akkor 2 munkanapon belül továbbítja az Innovációs és Iparjogvédelmi Bíráló Bizottság irányába. Ha formai hibát talál, arról 3 munkanapon belül értesíti az Alkotót és felszólítja a hiánypótlásra. Az Alkotó köteles a jelzett hiányosságokat 5 munkanapon belül pótolni és az Innovációs Irodához benyújtani. Az Innovációs Iroda a valamennyi Alkotó által aláírt, hiánytalanul kitöltött bejelentő űrlap és a részletes találmányleírás kézhezvételét követő 10 napon belül az előterjesztést előkészíti és megküldi az Innovációs Bizottság részére.